
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων και του δικαιώματος υπογραφής εγγρά¬ 
φων «Με εντολή Υπουργού» στο Γενικό Γραμματέα του Υπουρ¬ 


γείου . 1 

Μεταβίβαση αρμοδιοτήτων και του δικαιώματος υπογραφής εγγρά¬ 
φων «Με εντολή Υπουργού» στο Γενικό Γραμματέα της Γενικής 

Γραμματείας Πρόνοιας. 2 

Μεταβίβαση αρμοδιοτήτων και του δικαιώματος υπογραφής εγγρά¬ 
φων «Με εντολή Υπουργού» στον Ειδικό Γραμματέα του Υπουρ¬ 
γείου . 3 

Αρμοδιότητες και εξουσιοδότηση υπογραφής ανώτερων υπαλλήλων 
της Κεντρικής Υπηρεσίας του Υπουργείου Υγείας, Πρόνοιας και 

Κοινωνικών Ασφαλίσεων . 4 

Μεταβίβαση αρμοδιοτήτων στο Γενικό Γραμματέα και στους Προϊ 
σταμένους Διευθύνσεων και Τμημάτων της Γενικής Γραμμα 
τείας Λαϊκής Επιμόρφωσης . 5 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Δ3/428 (1) 


Μεταβίβαση αρμοδιοτήτων και του δικαιώματος υπογραφής εγγράφων 

«Με εντολή Υπουργού» στο Γενικό Γραμματέα του Υπουργείου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 29 του Ν. 1558/1985 (ΦΕΚ 237) «Κυβέρνηση και 
Κυβερνητικά Όργανα». 

2. Το Π.Δ. 112/1989 (ΦΕΚ 49) «Οργανισμός του Υπουργείου 
Υγείας, Πρόνοιας και Κοινωνικών Ασφαλίσεων». 

3. Το Π.Δ. 437/1985 (ΦΕΚ 157) «Καθορισμός και ανακατανομή 
των αρμοδιοτήτων των Υπουργείων». 

4. Τα Π.Δ. 620/1982 (ΦΕΚ 124) και 623/1982 (ΦΕΚ 124) 
«Μεταφορά υπηρεσιών και προσωπικού από το πρώην Υπουργείο Κοι¬ 
νωνικών Υπηρεσιών στο Υπουργείο Κοινωνικών Ασφαλίσεων». 

5. Το Π.Δ. 286/1984 (ΦΕΚ 107) «Τροποποίηση Π.δ. «Μεταφορά 
υπηρεσιών και προσωπικού από το πρώην Υπουργείο Κοινωνικών Υπη¬ 
ρεσιών στο Υπουργείο Υγείας και Πρόνοιας», 

6. Το Π.Δ. 105/1988 «Οργανισμός της Γενικής Γραμματείας Κοι¬ 
νωνικών Ασφαλίσεων του Υπουργείου Υγείας, Πρόνοιας και Κοινωνι¬ 
κών Ασφαλίσεων» (ΦΕΚ 46). 

7. Το Π.Δ. 68/1987 (ΦΕΚ 39) «Σύσταση Γενικής Γραμματείας 
Πρόνοιας στο Υπουργείο Υγείας, Πρόνοιας και Κοινωνικών Ασφαλί¬ 
σεων». 

8. Την με αριθμ. αριθ. Δία/οικ. 27271/11.7.89 (ΦΕΚ 151) κοινή 
απόφαση του Πρωθυπουργού και Υπουργού Υγείας, Πρόνοιας και Κοι¬ 
νωνικών Ασφαλίσεων «Διορισμός Γενικού Γραμματέα». 

9. Την ανάγκη για την εύρυθμη και αποδοτική λειτουργία του 


Υπουργείου Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

ΓΕΝΙΚΑ 
Άρθρο 1 

Ο Γ ενικός Γ ραμματέας του Υπουργείου προϊσταται αμέσως μετά τον 
Υπουργό όλων των υπηρεσιών του Υπουργείου, εκτός από τις υπηρεσίες 
της Γενικής Γραμματείας Κοινωνικών Ασφαλίσεων και της Γενικής 
Γραμματείας Πρόνοιας, προσυπογράφει όλα τα έγγραφα που υπογράφει 
ο Υπουργός και ασκεί ειδικότερα τις αρμοδιότητες που ορίζονται στα 
παρακάτω άρθρα: 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ 
Άρθρο 2 

Στο Γενικό Γραμματέα του Υπουργείου μεταβιβάζουμε: 

α. Την άσκηση των αρμοδιοτήτων του αντικειμένου των Διευθύν¬ 
σεων: 

(1) Προσωπικού εκτός από τις αρμοδιότητες που αναφέρονται σε θέ¬ 
ματα τοποθέτησης προϊσταμένων Διευθύνσεων και Υπηρεσιών και τις 
αρμοδιότητες του γ' Τμήματος που ανάγονται στο Ιατρικό Προσωπικό 
των Νομικών Προσώπων. 

Επίσης από τις αρμοδιότητες του β’ και ε' Τμήματος αυτές που ανά¬ 
γονται σε θέματα κατάστασης προσωπικού των Ιδρυμάτων Πρόνοιας, 
καθώς και του πάσης φύσεως προσωπικού αυτών που έχει την ιδιότητα 
του μονίμου δημοσίου υπαλλήλου, για το οποίο έχει αρμοδιότητα ο Γε¬ 
νικός Γραμματέας Πρόνοιας. 

(2) Επιθεώρησης. 

(3) Δημόσιας Υγιεινής. 

(4) Αιμοδοσίας και Βιοπαραγώγων. 

(5) Προστασίας και Προαγωγής Υγείας. 

(6) Από τη Διεύθυνση Οργάνωσης και Πληροφορικής τις αρμοδιότη¬ 
τες που ανάγονται στο Τμήμα δ' Πληροφορικής. 

* Άρθρο 3 

Από τις αρμοδιότητες που μεταβιβάζονται στο Γενικό Γραμματέα 
του Υπουργείου με τα προηγούμενα άρθρα εξαιρούνται: 

α. Όσες ανάγονται στην υπογραφή πράξεων που έχει συναρμοδιό- 
τητα και άλλος Υπουργός. 

β. Όσες αναφέρονται σε θέματα γενικότερης σημασίας. 

γ. Η συγκρότηση όλων των Συμβουλίων κάι Επιτροπών. 

ΜΕΤΑΒΙΒΑΣΗ ΔΙΚΑΙΩΜΑΤΟΣ ΥΠΟΓΡΑΦΗΣ ΕΓΓΡΑΦΩΝ 
«Με εντολή Υπουργού» 

Άρθρο 4 

Ο Γ ενικός Γ ραμματέας του Υπουργείου, πέρα από τις αρμοδιότητες 
του αντικειμένου των Διευθύνσεων που του ανατίθενται με τα προηγού¬ 
μενα άρθρα της παρούσης απόφασης έχει δικαίωμα υπογραφής για τα 
εξής θέματα των Υπηρεσιών του Υπουργείου, εξαιρουμένων των θεμά¬ 
των της Γενικής Γραμματείας Κοινωνικών Ασφαλίσεων και της Γένι- 

κής Γραμματείας Πρόνοιας. 

α. Γενικά. 

(1) Έκδοση γενικού περιεχομένου εγκυλίων διαταγών προς τις Υπη¬ 
ρεσίες του Υπουργείου και τα Νομικά Πρόσωπα για την εύρυθμη λει¬ 
τουργία τους. 

(2) Έκδοση διαταγών και παροχή οδηγιών προς τις αρμόδιες Υπη¬ 
ρεσίες του Υπουργείου για τη μεθόδευση και το συντονισμό της κοινής 
δραστηριότητάς τους, με σκοπό την υλοποίηση της Κυβερνητικής Πολι¬ 
τικής. 

(3) Έγκριση χορήγησης εκπαιδευτικών αδειών σε γιατρούς του 
Ε.Σ.Υ., Αγροτικών Ιατρείων, καθώς και σε όλο το λοιπό προσωπικό του 
Υπουργείου και των εποπτευομένων Ν.Π.Δ.Δ. 

(4) Παροχή στοιχείων και λοιπών πληροφοριών για υποστήριξη και 
αντίκρουση υπαλληλικών υποθέσεων στα δικαστήρια (τακτικά ή διοικη¬ 
τικά, Σ.τ.Ε κ.λπ.). 

(5) Ερωτήματα στη Νομική Υπηρεσία. 

(6) Έγκριση κίνησης εκτός έδρας καθ’ υπέρβαση τών καθοριζομέ- 
νων εκάστοτε ημερών, ιατρικού, νοσηλευτικού και λοιπού προσωπικού 
των Νοσηλευτικών Ιδρυμάτων και Υπηρεσιών του Υπουργείου. 

(7) Αποφάσεις ή έγγραφα για θέματα στα οποία συμπράττουν περισ¬ 
σότερες Διευθύνσεις του Υπουργείου. 

(8) Εκτέλεση του προγράμματος δημοσίων επενδύσεων και των λοι¬ 
πών προγραμμάτων του Υπουργείου. 

(9) Ετήσιος προγραμματισμός επιμόρφωσης υπαλλήλων του Υπουρ¬ 
γείου και των εποπτευομένων Ν.Π.Δ.Δ. 

(10) Απαντήσεις σε αιτήσεις παραπόνων, υπομνήματα, καταγγελίες 
πολιτών για ενέργειες ή απαντήσεις των υπηρεσιακών οργάνων, καθώς 
και απαντήσεις σε ερωτήματα Υπηρεσιών ή Νομικών Προσώπων και 
εφόσον δεν είναι νομολογιακά λυμένα. 

(11) Σύστασή νομοπαρασκευαστικών επιτροπών ή ομάδων εργα¬ 
σίας, .για την επεξεργασία των αναγκαίων ρυθμίσεων προσαρμογής του 
εθνικού μας δικαίου στον τομέα υγείας προς το αντίστοιχο κοινοτικό ή 
για την εφαρμογή του κοινοτικού δικαίου. 

(12) Ανάθεση σε φυσικά ή νομικά πρόσωπα επιστημονικών μελετών 
για-την προαγωγή του έργου του Υπουργείου και υπογραφή σχετικών 
συμβάσεων. 

(13) Έγκριση εγκατάστασης τηλεφωνικών συνδέσεων. 

(14) Καθορισμός των δημοσίων υπηρεσιών που δικαιούνται να πραγ¬ 
ματοποιούν κρατικές υπεραστικές τηλεφωνικές συνδιαλέξεις μέσω 
Ο.Τ.Ε. 

(15) Καθορισμός συνδιαλέξεων που επιτρέπεται κατά μήνα για κάθε 
τηλεφωνική σύνδεση. 

(16) Έγκριση εγκαταστάσης τηλετύπων στις Κεντρικές Υπηρε¬ 
σίες. 

(17) Έγκριση εγκατάστασης ευθειών συνδέσεων, εξωκειμένων 
γραμμών τερματικών κέντρων, κυκλωμάτων κ.λπ. 

(18) Πρόταση αγοράς ή διάθεσης αυτοκινήτων από το ΟΔΔΥ. 

(19) Πρόταση για θέση σε κυκλοφορία, ως και για άρση από την κυ¬ 
κλοφορία αυτοκινήτων. 

(20) Έγκριση θέσης σε κυκλοφορία αυτοκινήτων που προέρχονται 
αποκλειστικά από δωρεές. 

(21) Έγκριση αλλαγής κινητήρα αυτοκινήτων. 

(22) Αποδοχή δωρέας αυτοκινήτων προς το δημόσιο και τα 
Ν.Π.Δ.Δ. 

(23) Κοινές αποφάσεις Υπουργείων Υγείας, Πρόνοιας και Κοινωνι¬ 
κών Ασφαλίσεων και Βιομηχανίας, Ενέργειας και Τεχνολογίας, με τις 
οποίες χορηγείται άδεια έγκρισης, επέκτασης λειτουργίας σε φαρμακο¬ 
βιομηχανίες που εκδίδονται σε εφαρμογή του άρθρου 7 παρ. 3 του Ν.Δ.' 
96/1973 «Εμπορία εν γένει φαρμακευτικών, διαιτητικών και καλλυ¬ 
ντικών προϊόντων». 

β. Οικονομικά θέματα: 

(1) Υπογραφή αποφάσεων για την έγκριση ανάληψης και διάθεσης 
πιστώσεων και πράξεων για την αναγνώριση δαπανών, καθώς και την 
έκδοση χρηματικών ενταλμάτων ποσού από δεκαπέντε εκατομμύρια 
και μία (15.000.001) δραχμές μέχρι σαράντα εκατομμύρια 
(40.000.000) δραχμές. Όσον αφορά δε την ανάληψη και διάθεση πι¬ 
στώσεων, αναγνώριση δαπανών, έκδοση και παράταση χρηματικών 
ενταλμάτων σε εκτέλεση του τοικτικού προϋπολογισμού, του προϋπολο¬ 
γισμού δημοσίων επενδύσεων και των ειδικών λογαριασμών του 
Υπουργείου πλην των ειδικών λογαριασμών και προϋπολογισμού δημο¬ 
σίων επενδύσεων σταγαστικών προγραμμάτων και των δαπανών του 
φορέα «Υγειονομική Περίθαλψη Δημοσίων Υπαλλήλων και Συνταξιού¬ 


χων» του τακτικού προϋπολογισμού ποσού από είκοσι πέντε εκατομμύ¬ 
ρια και μία (25.000.001) δραχμές μέχρι και σαράντα εκατομμύρια 
(40.000.000) δραχμές αναφορικά με τον Διευθυντή Οικονομικού. 

(2) Διάθεση χρήσης μηχανημάτων, εργαλείων και υλικών, σύμφωνα 
με τις ισχύουσες διατάξεις σε υπηρεσίες του Υπουργείου, Νομικά Πρό¬ 
σωπα, Οργοινισμούς και Ιδρύματα μέσα στα όρια των ποσών που καθο¬ 
ρίζει η υπό στοιχείο (1) περίπτωση της παρούσης παραγράφου με εξαί¬ 
ρεση τα μηχανήματα ιατρικής και νοσηλευτικής χρήσης. 

(3) Κίνηση τραπεζικών λογαριασμών του Υπουργείου, έκδοση επιτα¬ 
γών και υπογραφή συμβάσεων για προμήθεια υλικών και εκτέλεση ερ¬ 
γασιών μέσα στα όρια των ποσών που καθορίζει η υπό στοιχείο (1) περί¬ 
πτωση της παρούσης παραγράφου. 

(4) Έγκριση προώθησης των αιτημάτων για χρηματοδότηση από 

τους χρηματοδοτικούς μηχανισμούς των Ε.Κ. Προγραμμάτων που 
εφαρμόζονται από το Υπουργείο ή φορείς που εποπτεύονται από το 
Υπουργείο, καθώς και όλων των σχετικών πράξεων και εγκυκλίων που 
αναφέρονται στην αξιοποίηση των Κοινοτικών χρηματοδοτικών μηχα- I 
νισμών. ί 

(5) Έγκριση προϋπολογισμών των Νομικών Προσώπων του τομέα | 
υγείας που εποπτεύονται από την Κεντρική Υπηρεσία του Υπουργείου. | 

(6) Προτάσεις προς τον Υπουργό Οικονομικών για αυξομοίωση των ■ 
πιστώσεων του τακτικού προϋπολογισμού του Υπουργείου που αφορούν I 
λειτουργικές δαπάνες των υπηρεσιών καθώς και αύξηση του ορίου διά¬ 
θεσης αυτών μέχρι του ποσού των πέντε εκατομμυρίων (5.000.000) ' 
δραχμών. 

(7) Διευκρινίζεται ότι στα καθορισθέντα ανώτερα όρια ανάληψης και 
διάθεσης πιστώσεων με την ανωτέρω απόφαση για τον Γενικό Γραμμα¬ 
τέα περλαμβάνονται και οι πιστώσεις που δεν είναι εξατομικευμένες 
ανεξάρτητα ποσού προς τα κάτω, σχετικά με τις Διευθύνσεις των 
οποίων διατηρώ την αρμοδιότητα. 

γ. Θέματα ΠΣΕΑ. 

(1) Προτάσεις για εκπαίδευση υπαλλήλων σε θέματα πολιτικής σχε¬ 
δίασης έκτακτης ανάγκης. 

(2) Παροχή οδηγιών στις Νομαρχίες για την κατάρτιση των τοπικών 
τους σχεδίων. 

(3) Έγκριση των τοπικών σχεδίων των Νομαρχιών. 

(4) Ετήσια έκθεση για την πρόοδο των θεμάτων ΠΣΕΑ. 

(5) Εντολές για τη διενέργεια απογραφών και τήρηση στατιστικών 
στοιχείων του ελεγχόμενου από το Υπουργείο δυναμικού. 

(6) Αναστολές κατάταξης σε εφέδρους, που επιστρατεύονται (ειδικό 
προσωπικό) για την ακώλυτη λειτουργία υπηρεσιών, επιχειρήσεων, νο¬ 
σοκομείων, κλινικών κ.λπ. σε καιρό πολέμου. 

(7) Συγκρότηση μικτών επιτελικών επιτροπών ή ομάδων εργασίας, 
για τη μελέτη, εισήγηση και σχεδίαση των επιμέρους θεμάτων ΠΣΕΑ. 

(8) Προτάσεις για ένταξη νοσοκομείων, κλινικών, οργανισμών, επι¬ 
χειρήσεων και βιομηχανιών στον ενιαίο πίνακα ζωτικών για το έθνος 
επιχειρήσεων που πρέπει να λειτουργήσουν σε καιρό πολέμου. 

(9) Παροχή εξουσιοδότησης και η άρση αυτής για το χειρισμό δια¬ 
βαθμισμένου υλικού στο προσωπικό του Υπουργείου και των εποπτευο¬ 
μένων από αυτό Νομικών Προσώπων, Φαρμακοβιομηχανιών κ.λπ. 

Από την ισχύ της απόφασης αυτής καταργείται κάθε προηγούμενη 
που ρυθμίζει το ίδιο θέμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

•-4- 

Αριθ. Α3/429 (2) 

Μεταβίβαση αρμοδιοτήτων και του δικαιώματος υπογραφής εγγράφων 

«Με εντολή Υ πουργού» στο Γ ενικό Γ ραμματέα της Γ ενικής Γ ραμμα- 

τείας Πρόνοιας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 29 του Ν. 1558/1985 (ΦΕΚ 137) «Κυβέρνηση και 
Κυβερνητικά Όργανα». 

2. Το Π.Δ. 112/1989 (ΦΕΚ 49) «Οργανισμός του Υπουργείου 
Υγείας, Πρόνοιας και Κοινωνικών Ασφαλίσεων». 

3. Το Π.Δ. 437/1985 (ΦΕΚ 157) «Καθορισμός και ανακατανομή 

των αρμοδιοτήτων των Υπουργείων». 

4. Τα Π.Δ. 620/1982 (ΦΕΚ 124) και 623/1982 (ΦΕΚ 124) 
«Μεταφορά υπηρεσιών και προσωπικού από το πρώην Υπουργείο Κοι¬ 
νωνικών Υπηρεσιών στο Υπουργείο Κοινωνικών Ασφαλίσεων». 

5. Το Π.Δ. 286/1984 (ΦΕΚ 107) «Τροποποίηση Π.δ. «Μεταφορά 
υπηρεσιών και προσωπικού από το πρώην Υπουργείο Κοινωνικών Υπη¬ 
ρεσιών στο Υπουργείο Υγείας και Πρόνοιας». 

6. Το Π.Δ. 105/1988 «Οργανισμός της Γενικής Γραμματείας Κοι¬ 
νωνικών Ασφαλίσεων του Υπουργείου Υγείας, Πρόνοιας και Κοινωνι¬ 
κών Ασφαλίσεων» (ΦΕΚ 46). 

7. Το Π.Δ. 68/1987 (ΦΕΚ 39) «Σύσταση Γενικής Γραμματείας 
Πρόνοιας στο Υπουργείο Υγείας, Πρόνοιας και Κοινωνικών Ασφαλί¬ 
σεων». 

8. Την με αριθμ. Δία/οικ. 27271/11.7.89.(ΦΕΚ 151) κοινή από¬ 
φαση του Πρωθυπουργού και Υπουργού Υγείας, Πρόνοιας και Κοινωνι¬ 
κών Ασφαλίσεων «Διορισμός Γενικού Γραμματέα». 

9. Την ανάγκη για την εύρυθμη και αποδοτική λειτουργία του 
Υπουργείου Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

ΓΕΝΙΚΑ 
Άρθρο 1 

Ο Γενικός Γραμματέας της Γενικής Γραμματείας Πρόνοιας 
προΐσταται αμέσως μετά τον Υπουργό όλων των υπηρεσιών της 
Γενικής Γραμματείας Πρόνοιας προσυπογράφει όλα τα έγγραφα 
που υπογράφει ο. Υπουργός και ασκεί ειδικότερα τις αρμοδιότητες που 
ορίζονται στα παρακάτω άρθρα: 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ 
Άρθρο 2 

Στο Γενικό Γραμματέα της Γενικής Γραμματείας Πρόνοιας Υπουρ¬ 
γείου μεταβιβάζουμε: 

α. Τις αρμοδιότητες του αντικειμένου των Διευθύνσεων: 

(1) Δημόσιας Αντίληψης, εκτός της υπογραφής απόφασης κατανο¬ 
μής του προϊόντος του ειδικού κρατικού λαχείου και υπογραφής των 
αποφάσεων έκτακτης οικονομικής ενίσχυσης ποσού άνω των διακοσίων 
χιλιάδων (200.000) δραχμών. 

(2) Προσωπικού και συγκεκριμένα: 

(α) Τις αρμοδιότητες του Β'. Τμήματος Διοίκησης Προσωπικού που 
ανάγονται σε θέματα κατάστασης προσωπικού των Ιδρυμάτων Κοινω¬ 
νικής Πρόνοιας που έχει την ιδιότητα του μονίμου δημοσίου υπαλλήλου 
και 

(β) Τις αρμοδιότητες του Ε Τμήματος Προσωπικού Νομικών Προ¬ 
σώπων, πλην γιατρών, που ανάγονται σε θέματα υπηρεσιακής και μι- 
σθολογικής κατάστασης προσωπικού των ιδρυμάτων πρόνοιας. 

(3) Προστασίας Ατόμων με Ειδικές Ανάγκες και Ηλικιωμένων και 
συγκεκριμένα όσον αφορά τα ιδρύματα χρονίως πασχόντων. 

(4) Στέγασης πλην της έγκρισης εφαρμογής στεγαστικών προγραμ¬ 
μάτων. 

(5) Κοινωνικής Εργασίας και Επαγγελμάτων Κοινωνικής Πρόνοιας. 

β. Την έκδοση γενικών εγκυκλίων σε θέματα αρμοδιότητάς του. 

γ. Υπογραφή αποφάσεων για την έγκριση ανάληψης και διάθεσης πι¬ 
στώσεων και πράξεων για την αναγνώριση δαπανών, καθώς και την έκ¬ 
δοση χρηματικών ενταλμάτων που αφορούν τη Γενική Γραμματεία 
Πρόνοιας πάνω από το ποσό που έχει μεταβιβασθεί στους Διευθυντές 
και μέχρι το ποσό των σαράντα εκατομμυρίων (40.000.000) δραχμών. 

δ. Διάθεση χρήσης μηχανημάτων, εργαλείων και υλικών, σύμφωνα 
με τις ισχύουσες διατάξεις σε Υπηρεσίες του Υπουργείου, Νομικά Πρό¬ 
σωπα, Οργανισμούς και Ιδρύματα αρμοδιότητας της Γ ενικής Γ ραμμα- 
τείας Πρόνοιας αξίας μεγαλύτερης του ποσού που έχει μεταβιβασθεί 
στους Διευθυντές και μέχρι σαράντα εκατομμύρια (40.000.000) δραχ- 
μές. 

ε. Κίνηση των τραπεζικών λογαριασμών και έκδοση επιταγών, κα¬ 
θώς και την υπογραφή συμβάσεων για προμήθεια υλικών ή εκτέλεση 
εργασιών αρμοδιότητας της Γ ενικής Γ ραμματείας Πρόνοιας μέσα στα 
όρια των ποσών που καθορίζονται στη δ’ περίπτωση του παρόντος άρ¬ 
θρου. 

Άρθρο 3 

Από τις αρμοδιότητες που μεταβιβάζουμε στο Γ ενικό Γ ραμματέα της 
’ Γ ενικής Γραμματείας Πρόνοιας με τα προηγούμενα άρθρα εξαιρούνται: 


α. Όσες ανάγονται στην υπογραφή πράξεων που έχει συναρμοδιό- 
τητα και άλλος Υπουργός. 

β. Όσες αναφέρονται σε θέματα γενικότερης σημασίας. 

γ. Η έγκριση προσλήψεων προσωπικού Νομικών Προσώπων που 
εποπτεύονται από τη Γενική Γραμματεία Πρόνοιας. 

δ. Η συγκρότηση όλων των συμβουλίων και επιτροπών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-♦- 

Αριθ. Δ3/430 (3) 

Μεταβίβαση αρμοδιοτήτων και του δικαιώματος υπογραφής εγγράφων 

«Με εντολή Υπουργού» στον Ειδικό Γραμματέα του Υπουργείου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137) «Κυβέρνηση και 
Κυβερνητικά όργανα» και ειδικότερα το άρθρο 16 παρ. 5 αυτού. 

2. Το Π.Δ. 112/1989 (ΦΕΚ 49) «Οργανισμός του Υπουργείου 
Υγείας, Πρόνοιας και Κοινωνικών Ασφαλίσεων». 

3. Το Π.Δ. 437/1985 (ΦΕΚ 157) «Καθορισμός και ανακατανομή 
των αρμοδιοτήτων των Υπουργείων». 

4. Τα Π.Δ. 620/1982 (ΦΕΚ 124) και 623/1982 (ΦΕΚ 124) 
«Μεταφορά υπηρεσιών και προσωπικού από το πρώην Υπουργείο Κοι¬ 
νωνικών Υπηρεσιών στο Υπουργείο Κοινωνικών Ασφαλίσεων». 

5. Το Π.Δ. 286/1984 (ΦΕΚ 107) «Τροποποίηση Π.Δ. «Μεταφορά 
υπηρεσιών και προσωπικού από το πρώην Υπουργείο Κοινωνικών Υπη¬ 
ρεσιών στο Υπουργείο Υγείας και Πρόνοιας». 

6. Την αριθμ. 1404/19.10.1987 κοινή απόφαση των Υπουργών 
Προεδρίας της Κυβέρνησης, Υγείας, Πρόνοιας και Κοινωνικών Ασφα¬ 
λίσεων και Οικονομικών «Συγκρότηση διοικητικού τομέα και σύσταση 
θέσης ειδικού γραμματέα στο Υπουργείο Υγείοες, Πρόνοιας και Κοινω¬ 
νικών Ασφαλίσεων» (ΦΕΚ 551 τ.Β’). 

7. Την αριθ. Δία/οικ. 27689/14.7.89 (ΦΕΚ 157) κοινή απόφαση 
του Πρωθυπουργού και Υπουργού Υγείας, Πρόνοιας και Κοινωνικών 
Ασφαλίσεων «Διορισμός Ειδικού Γραμματέα». 

8. Την ανάγκη για την εύρυθμη και αποδοτική λειτουργία του 
Υπουργείου Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

ΓΕΝΙΚΑ 
Άρθρο 1 

1. Ο Ειδικός Γραμματέας προΐσταται των διευθύνσεων του διοικητι¬ 
κού τομέα, Φαρμάκων και Φαρμακείων, Υγειονομικής Περίθαλψης 
Ασφαλισμένων του Δημοσίου και Βιοϊατρικής Τεχνολογίας. Συντονίζει 
τη λειτουργία των διευθύνσεων - τμημάτων που συγκροτούν τον τομέα 
και είναι υπεύθυνος για την ποιότητα του έργου και την αποδοτικότητά 
τους. 

ΜΕΤΑΒΙΒΑΖΟΜΕΝΕΣ ΑΡΜΟΔΙΟΤΗΤΕΣ 
Άρθρο 2 

1. Στον Ειδικό Γραμματέα του Υποργείου μεταβιβάζουμε: 

α. Την άσκηση των αρμοδιοτήτων και το δικαίωμα να υπογράφει 
κατά περίπτωση «Με εντολή Υπουργού» για θέματα των αντικειμένων 
του τομέα του. 

β. Την έγκριση μετάβασης στο εξωτερικό για νοσηλεία των ασφαλι¬ 
σμένων του δημοσίου, πέραν του ποσού που έχει καθορισθεί στις αρμο¬ 
διότητες και την εξουσία υπογραφής για τον προϊστάμενο και τους τμη- 
ματάρχες της διεύθυνσης Υγειονομικής Περίθαλψης Ασφαλισμένων του 
Δημοσίου. 

γ. Την επιβολή προστίμου για παραβάσεις των διατάξεων που αφο¬ 
ρούν την παραγωγή και διακίνηση των φαρμακευτικών και καλλυντι¬ 
κών προϊόντων και γενικά όλα τα θέματα που ανάγονται στην αρμοδιό¬ 
τητα της διεύθυνσης Φαρμάκων και Φαρμακείων. 

δ. Την έγκριση ή άρση εξουσιοδότησης, στο προσωπικό του Υπουρ¬ 
γείου και των εποπτευομένων από αυτό Νομικών Προσώπων, Φαρμα¬ 
κοβιομηχανιών, κ.λπ., να χειρίζεται διαβαθμισμένο υλικό. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Την έκδοση εγκυκλίων σε θέματα αρμοδιότητας του, την υπο¬ 
γραφή αποφάσεων για την έγκριση ανάληψης και διάθεσης πιστώσεων 
για την αναγνώριση δαπανών καθώς και την έκδοση χρηματικών 
ενταλμάτων των πιο πάνω υπηρεσιών μέχρι 40.000.000 δρχ. που 
ανάγονται στην εκτέλεση του κρατικού προϋπολογισμού η του προϋπο¬ 
λογισμού δημοσίων επενδύσεων ή των ειδικών λογαριασμών σύμφωνα 
με τις ισχύουσες διατάξεις. 

στ. Τη διάθεση χρήσης μηχανημάτων, εργαλείων και υλικών σύμ¬ 
φωνα με τις ισχύουσες διατάξεις σε υπηρεσίες του Υπουργείου, νομικά 
πρόσωπα, οργανισμούς και ιδρύματα των πιο πάνω διευθύνσεων μ,έγρι 
40.000.000 δραχμών. 

ζ. Την κίνηση Τραπεζικών λογαριασμών και την έκδοση τραπεζικών 
επιταγών, καθώς και την υπογραφή συμβάσεων για την προμήθεια υλι¬ 
κών ή εκτέλεση εργασιών, αρμοδιότητας των πιο πάνω υπηρεσιών, 
μέσα στα όρια των ποσών που καθορίζονται ανωτέρω. 

2. Διευκρινίζεται ότι στα καθορισθέντα ανώτατα όρια ανάληψης και 
διάθεσης πιστώσεων με την ανωτέρω απόφαση, περιλαμβάνονται και οι 
πιστώσεις που δεν είναι εξατομικευμένες ανεξάρτητα ποσού προς τα 
κάτω, σχετικά με τις ανωτέρω διευθύνσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-♦- 

Αριθ. Δ3/431 (4) 

Αρμοδιότητες και εξουσιοδότηση υπογραφής ανώτερων υπαλλήλων της 

Κεντρικής Υπηρεσίας του Υπουργείου Υγείας, Πρόνοιας και Κοινω¬ 
νικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 29 του Ν. 1558/1985 (Φ.Ε.Κ. 137) «Κυβέρνηση και 
Κυβερνητικά Όργανα». 

2. Το Π.Δ. 112/1989 (Φ.Ε.Κ. 49) «Οργανισμός του Υπουργείου 
Υγείας, Πρόνοιας και Κοινωνικών Ασφαλίσεων». 

3. Το Π.Δ. 437/1985 (Φ.Ε.Κ. 157) «Καθορισμός και ανακατα¬ 
νομή των αρμοδιοτήτων των Υπουργείων». 

4. Τα Π.Δ. 620/1982 (Φ.Ε.Κ. 124) και 623/1982 (Φ.Ε.Κ. 124) 
«Μεταφορά υπηρεσιών και προσωπικού από το πρώην Υπουργείο Κοι¬ 
νωνικών Υπηρεσιών στο Υπουργείο Κοινωνικών Ασφαλίσεων». 

5. Το Π.Δ. 286/1984 (Φ.Ε.Κ. 107) «Τροποποίηση Π.Δ. Μετα¬ 
φορά υπηρεσιών και προσωπικού από το πρώην Υπουργείο Κοινωνικών 
Υπηρεσιών στο Υπουργείο Υγείας και Πρόνοιας». 

6. Το Π.Δ. 105/1988 (Φ.Ε.Κ. 46) «Οργανισμός της Γενικής Γραμ¬ 
ματείας Κοινωνικών Ασφαλίσεων του Υπουργείου Υγείας, Πρόνοιας 
και Κοινωνικών Ασφαλίσεων». 

7. Την ανάγκη για την εύρυθμη και αποδοτική λειτουργία του 
Υπουργείου Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Άρθρο 1 

Μεταβίβαση δικαιώματος υπογραφής 

Μεταβιβάζουμε στους Διευθυντάς, Τμηματάρχας, Προϊσταμένους 
Διευθύνσεων, Τμημάτων και Υπηρεσιών της Κεντρικής Υπηρεσίας του 
Υπουργείου το δικαίωμα να υπογράφουν κατά περίπτωση «Με εντολή 
Υπουργού» αποφάσεις, εντάλματα, εντολές, άλλες πράξεις και έγγραφα, 
σύμφωνα με τις διατάξεις που ισχύουν όπως στα επόμενα άρθρα καθορί¬ 
ζεται. 

Άρθρο 2 

Αρμοδιότητες και δικαίωμα υπογραφής Διευθυντών 

1. Οι Διευθυντές ή Προϊστάμενοι και νόμιμοι αναπληρωτές τους, των 
Διευθύνσεων και Υπηρεσιών, έχουν αρμοδιότητες και εξουσία υπογρα¬ 
φής για τα εξής θέματα: 

α) Την εύρυθμη λειτουργία των Διευθύνσεων ή Υπηρεσιών που προΐ- 
στανται, και των νομικών προσώπων της αρμοδιότητάς τους. 

β) Την κατανομή του προσωπικού στα Τμήματα της Διεύθυνσης ή 
Υπηρεσίας που προΐστανται, εκτός των Τμηματάρχων. 

γ) Την έκδοση ερμηνευτικών εγκυκλίων και εγγράφων που αναφέρο¬ 


νται στην εφαρμογή Διατάξεων νόμων, προεδρικών διατάγματων και 
υπουργικών αποφάσεων κανονιστικού περιεχομένου, καθώς και την πα¬ 
ροχή οδηγιών για την εφαρμογή της νομοθεσίας του αντικειμένου τους, 
εκτός των θεμάτων που σχετίζονται με τον τομέα της Κυβερνητικής 
Πολιτικής. 

δ) Ερωτήματα στο ΚΕ.Σ.Υ. για θέματα που απαιτείται γνωμοδό¬ 
τηση αυτού από την κείμενη νομοθεσία και δεν έχουν το χαρακτήρα γε¬ 
νικότερης και καθοριστικής σημασίας. 

ε) Την παραπομπή θεμάτων σε άλλες δημόσιες αρχές ή υπηρεσίες για 
γνωμοδότηση ή μελέτη, με εξαίρεση τα ερωτήματα στη Νομική Διεύ¬ 
θυνση του Υπουργείου. 

στ) Την κατάρτιση και υπογραφή συμβάσεων, που συνάπτονται με 
εξουσιοδοτική διάταξη αντικειμενικής αξίας μέχρι του ποσού πέντε εκα¬ 
τομμυρίων (5.000.000) δραχμών. 

ζ) Την πρόταση έκδοσης εντολών προς υπαλλήλους μετάβασης εκτός 
έδρας για εκτέλεση υπηρεσίας. 

η) Την έγκριση χορήγησης αντιγράφων πρωτοτύπων εγγράφων με 
διαβάθμιση «άκρως απόρρητο», «απόρρητο», ή «εμπιστευτικό». 

θ) Την πρόταση διενέργειας ελέγχων. 

ι) Τη συγκρότηση Επιτροπών εκκαθάρισης των αρχείων της Διεύθυν¬ 
σής τους. 

ια) Την εισήγηση συγκρότησης Συμβουλίων και Επιτροπών αρμοδιό- 
τητος της Διεύθυνσής των (άρθρο 104 Π.Δ. 112/1989 του οργανισμού 
του Υπουργείου). 

2. Πέρα από τις αρμοδιότητες και την εξουσία υπογραφής της προη¬ 
γούμενης παραγράφου, έχουν ειδικότερη εξουσία υπογραφής κατά θέ¬ 
ματα οι εξής: 

α. Διευθυντής Διεύθυνσης Δημοσίας Υγιεινής. 

1) Την απαγόρευση συσκευασίας τροφίμων από Ρ.Υ.Ο. 

2) Την έγκριση κυκλοφορίας απορρυπαντικών - λευκαντικών. 

β. Διευθυντής Διεύθυνσης Υγειονομικής Μηχανικής. 

Την πρόταση γενικών όρων και μέτρων υγειονομικής προστασίας πε¬ 
ριβάλλοντος. 

γ. Διευθυντής Διεύθυνσης Προστασίας και Προαγωγής Υγείας. 

Την έγκριση σε βάρος του Δημοσίου δαπανών για παροχή, σε ειδικές 
ατομικές περιπτώσεις νεφροπαθών που υποβάλλονται σε επέμβαση με¬ 
ταμόσχευσης. 

δ. Διευθυντής Διεύθυνσης Αιμοδοσίας και Βιοπαραγώγων. 

1) Την κατάρτιση προγράμματος αιμοληψιών. 

2) Τις προτάσεις για κίνηση εκτός έδρας συνεργείων αιμοληψιών. 

ε. Διευθυντής Διεύθυνσης Φαρμάκων και Φαρμακείων. 

1) Τις άδειες βιομηχανοποίησης ναρκωτικών πρώτων υλών, για την 
παρασκευή προϊόντων του κρατικού μονοπωλίου. 

2) Τον έλεγχο διακίνησης ναρκωτικών, παραισθησιογόνων και λοι¬ 
πών ηδονιστικών φαρμάκων. 

3) Τις αποφάσεις για τη συγκρότηση επιτροπών σχετικών με την πα¬ 
ρακολούθηση της παρασκευής και συσκευασίας ναρκωτικών, καθώς και 
για την καταστροφή των (ακαταλλήλων ναρκωτικών. 

_4) Τη σύνταξη των τεχνικών προδιαγραφών ναρκωτικών και του 
ετήσιου προγραμματισμού. 

5) Τη συμπλήρωση στατιστικών εντύπων διεθνών οργάνων για τα 
ναρκωτικά. 

στ. Διευθυντής Διεύθυνσης Ανάπτυξης Μονάδων Υγείας. 

1) Την έγκριση αποφάσεων διοικητικών συμβουλίων νοσηλευτικών 
ιδρυμάτων Ν.Δ. 2592/53 για τη σκοπιμότητα αγοράς αυτοκινήτων, 
μηχανημάτων και λοιπού εξοπλισμού των νοσηλευτικών ιδρυμάτων, 
καθώς και τις ενέργειες για την ολοκλήρωση γενόμενης αποδοχής από 
το Γενικό Γραμματέα δωρεάς και κυκλοφορίας αυτοκινήτων για τα νο¬ 
σοκομεία τους Υ.Σ. και τα Α.Ι. 

2) Την έγκριση σκοπιμότητας έργων, επισκευών και διαρρυθμίσεων 
δαπάνης μέχρι πέντε εκατομμύρια (5.000.000) δραχμές. 

3) Την πρόταση διάθεσης και χρήσης ιατρικών και νοσηλευτικών μη¬ 
χανημάτων. 

ζ. Διευθυντής Διεύθυνσης Επαγγελμάτων Υγείας και Εκπαίδευ¬ 
σης. 

1) Την τοποθέτηση νοσοκόμων και μαιών για ετήσια πρακτική 
άσκηση. 

2) Την έγκριση αναλυτικών προγραμμάτων σχολών νοσοκόμων και 
μαιών. 

3) Την αναγνώριση πτυχίων νοσοκόμων κ.λπ. υγειονομικού προσω¬ 
πικού αποφοίτων σχολών εξωτερικού. 

η. Διευθυντής Διεύθυνσης Υγειονομικής Περίθαλψης Ασφαλισμένων 
Δημοσίου. 

1) Την ανάληψη και διάθεση πιστώσεων, αναγνώριση δαπανών, έκ¬ 
δοση και παράτασή χρηματικών ενταλμάτων, από το φορέα «Υγειονο¬ 
μική Περίθαλψη Δημοσίων Υπαλλήλων και Συνταξιούχων» του τακτι¬ 
κού προϋπολογισμού ποσού από πέντε εκατομμύρια μία (5.000.001) 
μέχρι δεκαπέντε εκατομμύρια (15.000.000) δραχμές. 

2) Την επανέκδοση βιβλιαρίων νοσηλείας σε αντικατάσταση αυτών 
που χάθηκαν. 

θ. Διευθυντής Διεύθυνσης Δημόσιας Αντίληψης. 

Την έγκριση απολογισμών λαχειοφόρων αγορών ή εράνων ύψους μέ¬ 
χρι ένα εκατομμύριο (1.000.000) δραχμές. 

ι. Διευθυντής Διεύθυνσης Προστασίας Ατόμων με Ειδικές Ανάγκες 
και Ηλικιωμένων. 

Την ανάληψη και διάθεση πιστώσεων, αναγνώριση δαπανών, έκδοση 
και παράταση χρηματικών ενταλμάτων ειδικού λογαριασμού 540043, 
για επιδοτήσεις υπερηλίκων προσφύγων αρμοδιότητας Ο.Η.Ε. ποσού 
από πέντε εκατομμύρια μιας (5.000.001) μέχ{Κ δεκαπέντε εκατομμύ¬ 
ρια (15.000.000) δραχμές. 

ια. Διευθυντής Διεύθυνσης Στέγασης. 

1) Την ανάληψη και διάθεση πιστώσεων, αναγνώριση δαπανών, έκ¬ 
δοση και παράταση χρηματικών ενταλμάτων ειδικών λογαριασμών και 
προϋπολογισμού δημοσίων επενδύσεων στεγαστικών προγραμμάτων 
ποσού από πέντε εκατομμύρια μία (5.000.001) μέχρι δεκαπέντε εκα¬ 
τομμύρια (15.000.000) δραχμές. 

2) Την κίνηση των ειδικών πιστώσεων με τραπεζικούς λογαριασμούς 
και επιταγές στα όρια των ποσών που καθορίζονται στην προηγούμενη 
περίπτωση. 

ιβ. Διευθυντής Διεύθυνσης Κοινωνικής Εργασίας και Επαγγελμάτων 
Κοινωνικής Πρόνοιας. 

Την έκδοση αδειών άσκησης επαγγέλματος Κοινωνικού Λειτουρ¬ 
γού. 

ιγ. Διευθυντής Διεύθυνσης Προσωπικού. 

1) Την έγκριση του ετήσιου προγράμματος κανονικών αδειών των 
υπαλλήλων της κεντρικής υπηρεσίας του Υπουργείου. 

2) Τα θέματα Υπηρεσιακής κατάστασης του ιατρικού και λοιπού προ¬ 
σωπικού των Υγειονομικών Σταθμών και Αγροτικών Ιατρείων. 

3) Την απόλυση του προσωπικού του Υπουργείου λόγω 35ετίας ή 
ορίου ηλικίας ή 'θανάτου ή έκπτωσης. 

4) Την παράταση παραμονής των αγροτικών γιατρών στη θέση που 
κατέχουν για ένα ακόμη έτος μετά την εκπλήρωση της υποχρεωτικής 
υπηρεσίας τους και ύστερα από αίτησή του. 

5) Την παράταση παραμονής των στρατευμένων ιατρών σε θέση 
Αγροτικού Ιατρείου που κατέχουν μετά την αποστράτευσή τους, για τη 
συμπλήρωση της ετήσιας υποχρεωτικής υπηρεσίας υπαίθρου. 

6) Τη μίσθωση μεταφορικών μέσων δημόσιας χρήσης ή σχετική πρό¬ 
ταση κατά τα ισχύοντα. 

7) Την υπηρεσιακή κατάσταση των μέχρι και του Β' βαθμού υπαλλή¬ 
λων του Υπουργείου και του προσωπικού των Ιδρυμάτων πρόνοιας που 
έχει την ιδιότητα του δημόσιου υπαλλήλου, πλην των ερωτημάτων στα 
υπηρεσιακά συμβούλια, της τοποθέτησης, της μετακίνησης, καθώς και 
της αποδοχής παραίτησης και της θέσης σε διαθεσιμότητα και αργία. 

8) Τις ανακοινώσεις υπηρεσιακών μεταβολών υπαλλήλων του. 
Υπουργείου στο Β' βαθμό και άνω. 

9) Τα ερωτήματα σε αρμόδιες αρχές για γνωμοδότηση ή μελέτη θε¬ 
μάτων υπηρεσιακής κατάστασης υπαλλήλων του Υπουργείου. 

10) Τον ορισμό γραμματέων στα Διοικητικά Συμβούλια Νομικών 
Πραώπων αρμοδιότητας του Υπουργείου. 

11) Τη χορήγηση κανονικών, αναρρωτικών αδειών και αδειών άνευ 
αποδοχών και αδειών άσκησης ιδιωτικού έργου με αμοιβή σε υπαλλή¬ 
λους με Β' βαθμό. 

12) Την εντολή κίνησης ή επισκευής οχημάτων του Υπουργείου. 

13) Τον καθορισμό αποδοχών προσωπικού με σχέση εργασίας ιδιω¬ 
τικού δικαίου, ανεξάρτητα από την ιδιότητά τους, αρμοδιότητας της 
Διεύθυνσης Προσωπικού του Υπουργείου, που ενεργείται σε εκτέλεση 
τριμελών Υπουργικών αποφάσεων ή αποφάσεων διοικητικών δικαστη¬ 
ρίων. 

14) Την υπηρεσιακή κατάσταση των μέχρι και του Β’ βαθμού υπαλ¬ 
λήλων των νοσηλευτικών ιδρυμάτων Ν. Διατάγματος 2592/53 χαη 
του προσωπικού των ιδρυμάτων πρόνοιας που δεν έχει την ιδιότητα του 
δημόσιου υπάλληλου,πλην των ερωτημάτων στα υπηρεσιακά συμβού¬ 
λια. 


15) Την πρόταση προκήρυξης τακτικής πλήρωσης θέσεων προσωπι¬ 
κού των Υ.Σ. και Α.Ι. 

16) Τα ερωτήματα σε αρμόδιες δημόσιες αρχές για γνωμοδότηση ή 
μελέτη θεμάτων που αφορούν διορισμό πρόληψη και απόλυση προσωπι¬ 
κού των Υ.Σ. και Α.Ι. 

17) Την πρόταση προκήρυξης τακτικής πλήρωσης θέσεων προσωπι¬ 
κού Νοσηλευτικών Ιδρυμάτων Ν.Δ. 2592/1953 που εξαιρείται από τις 
διατάξεις του Ν. 1320/1983 και εφόσον δεν απαιτείται συνυπογραφή 
από άλλον Υπουργό. 

18) Τα ερωτήματα σε αρμόδιες δημόσιες αρχές για γνωμοδότηση ή 
μελέτη θεμάτων που αφορούν διορισμό, πρόσληψη ή απόλυση ιατρικού, 
διοικητικού και λοιπού προσωπικού των Νοσηλευτικών Ιδρυμάτων 
Ν.Δ. 2592/1953. 

ιδ. Διευθυντής Διεύθυνσης Οργάνωσης και Πληροφορικής. 

1) Την πρόταση ετήσιου προγραμματισμού, επιμόρφωσης υπαλλή¬ 
λων του Υπουργείου και των εποπτευομένων Ν.Π.Δ.Δ. 

2) Την πρόταση επιλογής υπαλλήλων για παρακολούθηση προγράμ¬ 
ματος εκπαίδευσης στο εσωτερικό ή το εξωτερικό. 

ιε. Διευθυντής Διεύθυνσης Οικονομικού. 

1) Την έκδοση αποφάσεων ορισμού ή αντικατάστασης υπολόγων δια¬ 
χειριστών του Υπουργείου. 

2) Την ανάληψη και διάθεση πιστώσεων, αναγνώριση δαπανών, έκ¬ 
δοση και παράταση χρηματικών ενταλμάτων ποσών από δέκα εκατομ¬ 
μύρια μιας (10.000.001) μέχρι είκοσι πέντε εκατομμύρια 
(25.000.000) δραχμές, σε εκτέλεση του τακτικού προϋπολογισμού του 
προϋπολογισμού δημοσίων επενδύσεων και των ειδικών λογαριασμών 
του Υπουργείου, πλην των ειδικών λογαριασμών και δημοσίων επενδύ¬ 
σεων στεγαστικών προγραμμάτων και των δαπανών του φορέα «Υγειο¬ 
νομική Περίθαλψη Δημοσίων Υπαλλήλων και Συνταξιούχων» του τα¬ 
κτικού προϋπολογισμού. 

3) Τη διάθεσή χρήσης μηχανημάτων εργαλείων και υλικών στις 
υπηρεσίες του Υπουργείου και στα νομικά πρόσωπα, στους οργανισμούς 
και στα ιδρύματα αρμοδιότητας του Υπουργείου ποσού μέχρι δέκα πέντε 
εκατομμύρια (15.000.000) δραχμές, με εξαίρεση τα μηχανήματα ια¬ 
τρικής και νοσηλευτικής χρήσης. 

4) Τις εντολές καταβολής μισθών και άλλων αποδοχών των υπαλλή¬ 
λων της Κεντρικής Υπηρεσίας του Υπουργείου με καταστάσεις ή εντάλ¬ 
ματα. 

5) Την ανάληψη και διάθεση πιστώσεων, αναγνώριση δαπανών, έκ¬ 
δοση και παράταση χρηματικών ενταλμάτων, οδοιπορικών εξόδων και 
εκτός έδρας ημερήσιας αποζημίωσης των υπαλλήλων της Κεντρικής 
Υπηρεσίας που κινούντάι για εκτέλεση υπηρεσίας, ποσού πέντε εκατομ¬ 
μύρια μιας (5.000.001) μέχρι δεκαπέντε εκατομμύρια (15.000.00) 
δραχμές. 

6) Την κίνηση τραπεζικών λογαριασμών του Υπουργείου και έκδοση 
επιταγών ποσού μέχρι δεκαπέντε εκατομμύρια (15.000.000) δραχμές. 

7) Την έγκριση και αναγνώριση δαπάνης ανεξάρτητα ποσού, σε εκτέ¬ 
λεση δικαστικής απόφασης ή δαπάνης ποσού που έχει νόμιμα εκκαθαρι¬ 
στεί. 

8) Τις προτάσεις στο Υπουργείο Οικονομικών για εγγραφή στον 
προϋπολογισμό εξόδων του Υπουργείου πιστώσεων ισόποσων προς τα 
πραγματοποιηθέντα έσοδα και για έγκριση πιστώσεων διενέργειας διο¬ 
ρισμών, προαγωγών, μεταθέσεων, μετατάξεων και λοιπών μεταβολών 
υπαλλήλων. 

9) Την υπογραφή συμβάσεων μέχρι και 15.000.000 δρχ. 

10) Τη συγκρότηση Επιτροπών διενέργειας διαγωνισμών προμή¬ 
θειας ειδών κατόπιν εξουσιοδοτήσεων του Υπουργείου Εμπορίου. 

ιστ. Διευθυντής Διεύθυνσης Τεχνικών Υπηρεσιών. 

1) Τη μέριμνα κατάρτισης κτιριολογικών προγραμμάτων νομικών 
προσώπων δημόσιου τομέα αρμοδιότητας του Υπουργείου. 

2) Τη θεώρηση σχεδιαγραμμάτων απαλλοτριουμένων ή παραχω- 
ρουμένων εκτάσεων σε εκτέλεση διατάξεων λαϊκής κατοικίας, αποκατά¬ 
στασης θεομηνιοπλήκτων, στεγαστικής αποκατάστασης παλαιών και 
νέων προσφύγων, καθώς και αρχιτεκτονικών τύπων και γενικά τεχνι¬ 
κών μελετών και εκθέσεων αρμοδιότητας του Υπουργείου. 

ιζ. Διευθυντής Διεύθυνσης Επιθεώρησης. 

1) Τις εντολές προς τους επιθεωρητές για τη διενέργεια επιθεωρή¬ 
σεων διοικητικών και οικονομικών ελέγχων και διοικητικών ερευνών 
και ανακρίσεων. 

2) Στο Διευθυντή Επιθεώρησης Μακεδονίας - Θράκης τις εντολές 
προς τους Επιθεωρητές για τη διενέργεια επιθεωρήσεων διοικητικών 
και οικονομικών ελέγχων και διοικητικών ερευνών και ανακρίσεων. 

ιη. Διευθυντής Διεύθυνσης Διεθνών Σχέσεων. 

1) Τις προτάσεις επιλογής υπαλλήλων για εκπροσώπηση στις Ευρω¬ 
παϊκές Κοινότητες. 

2) Την πρόταση επιλογής υπαλλήλων για εκπροσώπηση στο εξωτε¬ 
ρικό ή. σε συνέδρια και άλλες διεθνείς συναντήσεις στο εσωτερικό και το 
εξωτερικό. 

Άρθρο 3 

Αρμοδιότητες και δικαίωμα υπογραφής Τμηματαρχών 

1. Οι Τμηματάρχες ή οι Προϊστάμενοι Τμημάτων και οι νόμιμοι ανα¬ 
πληρωτές τους έχουν αρμοδιότητες και εξουσία υπογραφής για τα εξής 
θέματα: 

α) Τις πράξεις και έγγραφα που εκδίδονται σε εκτέλεση Υπουργικών 
αποφάσεων. 

β) Την υπογραφή εγγράφων που αναφέρονται γενικά σε θέματα τρέ¬ 
χουσας υπηρεσιακής φύσης ή στην εκτέλεση δικαστικής απόφασης ή σε 
θέματα που έχει γνωμοδοτήσει συλλογικό όργανο, εκτός των περιπτώ¬ 
σεων ειδικής εξουσιοδότησης άλλου οργάνου, με την παρούσα απόφαση. 

γ) Τις απαντήσεις σε ερωτήματα υπηρεσιών ή νομικών προσώπων 
για την εφαρμογή της νομοθεσίας του αντικειμένου τους εφόσον είναι νο- 
μολογικά λυμένα. 

δ) Τη χορήγηση αντιγράφων γενικότερου ενδιαφέροντος καθώς και 
μελετών, εκθέσεων και στατιστικών στοιχείων. 

ε) Τις εντολές διακίνησης υλικού της αρμοδιότητάς τους δια της 
Κ.Α.Υ. 

στ) Την εύρθυμη λειτουργία των γραφείων του τμήματος και κατανο¬ 
μής του προσωπικού και του αντικειμένου του τμήματος. 

ζ) Την αίτηση ή παροχή πληροφοριών και στοιχείων υπηρεσιακής 
φύσης ή διαβίβαση εγγράφων. 

η) Την υπόμνηση προπαρασκευής επίλυσης υποθέσεων που εκκρε- 
μούν ή μελέτης υπηρεσιακών θεμάτων. 

θ) Τις απαντήσεις σε αιτήσεις ιδιωτών, επιτροπών ή νομικών προσώ¬ 
πων χωρίς να αναλαμβάνονται υποχρεώσεις ή δεσμεύσεις για το δημό¬ 
σιο ή νομικό πρόσωπο αρμοδιότητας του Υπουργείου. 

ι) Τις πιστοποιήσεις και βεβαιώσεις όπου προβλέπεται από τις διατά¬ 
ξεις του αντικειμένου τους. 

ια) Τις περιλήψεις αποφάσεων και πράξεων που δημοσιεύονται στην 
Εφημερίδα της Κυβερνήσεως. 

2. Πέρα από τις αρμοδιότητες και την εξουσία υπογραφής της προη¬ 
γούμενης παραγράφου, έχουν ειδικότερη εξουσία υπογραφής για τα πα¬ 
ρακάτω θέματα και καθένας χωριστά ανάλογα με τις αρμοδιότητες του 
τμήματος των οι εξής: 

α. Τμηματάρχες Διεύθυνσης Φαρμάκων και Φαρμακείων. 

1) Τις αποφάσεις χορήγησης και ανάκλησης αδειών εισαγωγής και 
προμήθειας ναρκωτικών ή ψυχοτρόπων ουσιών. 

2) Τις άδειες προμήθειας ναρκωτικών στα νοσηλευτικά ιδρύματα, 
κλινικές, φαρμακεία και ανάκληση αυτών. 

3) Το μηνιαίο έλεγχο διαχειρίσεων ναρκωτικών Αθηνών και Θεσσα¬ 
λονίκης. 

β. Τμηματάρχες Διεύθυνσης Ανάπτυξης Μονάδων Υγείας. 

1) Την κατανομή πιστώσεων σε Υ.Σ. και Α.Ι. 

2) Την έγκριση σκοπιμότητας προμήθειας υλικού Υ.Σ. και Α.Ι. μέχρι 
ένα εκατομμύριο (1.000.000) δραχμές. 

3) Την έγκριση σκοπιμότητας επισκευών ή διαρρυθμίσεων Υ.Σ. και 
Α.Ι. και Εξεταστηρίων μέχρι ένα εκατομμύριο (1.000.000) δραχμές. 

4) Την πρόταση διάθεσης μηχανημάτων νοσηλευτικών ιδρυμάτων 
που πλεονάζουν, έγκριση σκοπιμότητας για προμήθεια εξοπλισμού νο¬ 
σοκομείων με δαπάνη τους και έγκριση σκοπιμότητας και επιχορήγηση 
για προμήθεια εξοπλισμού μέχρι ένα εκατομμύριο (1.000.000) δραχ¬ 
μές εφόσον επιχορηγούνται από το Υπουργείο. 

5) Την αποστολή δικαιολογητικών πληρωμής δαπανών αερομεταφο¬ 
ρών. 

γ. Τμηματάρχες Διεύθυνσης Υγειονομικής Περίθαλψης Ασφαλισμέ¬ 
νων του Δημοσίου. 

1) Την έγκριση δαπάνης προμήθειας φαρμάκων από το εξωτερικό, 
για θεραπεία ασφαλισμένων. 

2) Την ανάληψη και διάθεση πιστώσεων, αναγνώριση δαπανών, έκ¬ 
δοση και παράταση χρηματικών ενταλμάτων για νοσηλεία στο εξωτε¬ 
ρικό από το φορέα «Υγειονομική Περίθαλψη Δημοσίων Υπαλλήλων και 
Συνταξιούχων» του τακτικού προϋπολογισμού, ποσού μέχρι πέντε εκα¬ 
τομμύρια (5.000.000) δραχμές. 


3) Την παραπομπή θεμάτων Υγειονομικής Περίθαλψης στη Δευτερο¬ 
βάθμια Υγειονομική Επιτροπή. 

. 4) Την ανάληψη και διάθεση πιστώσεων, αναγνώριση δαπανών, έκ¬ 
δοση και παράταση χρηματικών ενταλμάτων από το φορέα «Υγειονο¬ 
μική Περίθαλψη ασφαλισμένων του Δημοσίου και Συνταξιούχων» του 
τακτικού προϋπολογισμού, ποσού μέχρι πέντε εκατομμύρια 
(5.000.000) δραχμές. 

δ. Τμηματάρχες Διεύθυνσης Προστασίας Ατόμων με Ειδικές Ανά¬ 
γκες και Ηλικιωμένων. 

Την ανάληψη και διάθεση πιστώσεων, αναγνώριση δαπανών, έκδοση 
και παράταση χρηματικών ενταλμάτων ειδικού λογαριασμού 540043 
για επιδοτήσεις υπερηλίκων προσφύγων αρμοδιότητας Ο.Η.Ε. ποσού 
μέχρι πέντε εκατομμύρια (5.000.000) δραχμές. 

ε. Τμηματάρχες Διεύθυνσης Στέγασης. 

Την ανάληψη και διάθεση πιστώσεων, αναγνώριση δαπανών, έκδοση 
και παράταση χρηματικών ενταλμάτων ειδικών λογαριασμών και 
προϋπολογισμού δημοσίων επενδύσεων στεγαστικών προγραμμάτων, 
ποσού μέχρι πέντε εκατομμύρια (5.000.000) δραχμές. 

στ. Τμηματάρχες Διεύθυνσης Προσωπικού. 

1) Τη θεώρηση υπογραφών υπαλλήλων όπου προβλέπεται σύμφωνα 
με τις διατάξεις που ισχύουν. 

2) Τη διαβίβαση συνταξιοδοτικών φακέλων στην Υπηρεσία Συντά¬ 
ξεων. 

3) Την κοινοποίηση πινάκων αρχαιότητας προσωπικού. 

4) Τις ανακοινώσεις υπηρεσιακών μεταβολών υπαλλήλων του 
Υπουργείου μέχρι του Γ' βαθμού. 

5) Την παραπομπή στα Υπηρεσιακά Συμβούλια ενστάσεων κατά πι¬ 
νάκων αρχαιότητας και υπηρεσιακών εκθέσεων, καθώς και ενστάσεων 
στις Υγειονομικές επιτροπές για τη χορήγηση αναρρωτικών αδειών. 

6) Τις πράξεις αλλαγής ή προσθήκης επωνύμου υπαλλήλων. 

7) Τη βεβαίωση στοιχείων που αναφέρονται στην υπηρεσιακή κατά¬ 
σταση των υπαλλήλων του Υπουργείου. 

8) Την αποστολή για δημοσίευση στην Εφημερίδα της Κυβέρνησης 
περίληψης αποφάσεων ή πράξεων, που αναφέρονται σε υπηρεσιακές με¬ 
ταβολές υπαλλήλων του Υπουργείου. 

9) Την κοινοποίηση ερμηνευτικών εγκυκλίων για ζητήματα προσω¬ 
πικού, αποδοχών κ.λπ. δημοσίων υπαλλήλων. 

10) Τη χορήγηση προσαυξήσεων βασικού μισθού στους υπαλλήλους 
του Υπουργείου, καθώς και στους υπαλλήλους όλων των υπηρεσιών του 
Υπουργείου, που υπηρετούν με σύμβαση. 

11) Τη χορήγηση κανονικών και αναρρωτικών αδειών, αδειών άνευ 
αποδοχών και αδειών άσκησης ιδιωτικού έργου με αμοιβή σε υπαλλή¬ 
λους του Υπουργείου μέχρι και τον Γ' βαθμό, καθώς και αυτών που 
υπηρετούν με αυμβασιακή σχέση. 

12) Την παραπομπή υπαλλήλων στις Υγειονομικές Επιτροπές. 

13) Τις ανακοινώσεις διορισμού, πρόσληψης και απόλυσης μόνιμου 
και με θητεία προσωπικού Υ.Σ. και Α.Ι. καθώς επίσης και ανακοινώσεις 
παραιτήσεων ιατρών υποχρέων υπηρεσίας υπαίθρου. 

14) Την ανακοίνωση της σειράς αξιολόγησης από τα Σ.Κ.Ε.Ο.Ο.- 
Π.Ν.Ι. των υποψηφίων του κλάδου γιατρών Ε.Σ.Υ. 

15) Την επικύρωση αντιγράφων εγγράφων με θεώρηση για την 
ακρίβειά τους. 

ζ.Τμηματάρχες Διεύθυνσης Οικονομικού 

1) Την έγκριση και αναμόρφωση προϋπολογισμού νομικών προσώ¬ 
πων του τομέα κοινωνικής Πρόνοιας, που εποπτεύεται από την Κε¬ 
ντρική Υπηρεσία και έγκριση απολογισμών και ισολογισμών αυτών, με 
εξαίρεση το ΠΙΚΠΑ, ΕΙΑΑ και τον ΕΟΠ. 

2) Την ανάληψη.και διάθεση πιστώσεων αναγνώριση δαπανών, έκ¬ 
δοση και παράταση χρηματικών ενταλμάτων ποσού μέχρι δέκα εκατομ¬ 
μύρια (10.000.000) δρχ. σε εκτέλεση του τακτικού προϋπολογισμού, 
του προϋπολογισμού δημοσίων επενδύσεων και των ειδικών λογαρια¬ 
σμών του Υπουργείου, πλην των ειδικών λογαριασμών και δημοσίων 
επενδύσεων στεγαστικών προγραμμάτων και των δαπανών του φορέα 
«Υγειονομική Περίθαλψη Δημοσίων Υπαλλήλων και Συνταξιούχων» 
του τακτικού προϋπολογισμού. 

3) Την έγκριση ανάληψης και διάθεση πιστώσεων, αναγνώρισης δα¬ 
πανών, έκδοσης και παράτασης χρηματικών ενταλμάτων οδοιπορικών 
εξόδων και εκτός έδρας της ημερήσιας αποζημίωσης των κινούμενων, 
κατά τα ισχύοντα υπαλλήλων μέχρι ποσού δέκα εκατομμύρια 
(10.000.000) δραχμές. 

4) Την κίνηση τραπεζικών λογαριασμών του Υπουργείου και έκδοση 
επιταγών ποσού μέχρι πέντε εκατομμύρια (5.000.000) δραχμές. 

5) Την πιοτοποίηση ή βεβαίωση καταβαλλομένων αποδοχών προ¬ 
σωπικού για φορολογική ή άλλη νόμιμη χρήση. 

6) Την έκδοση διατακτικών για τη διάθεση του υλικού της αποθήκης 
σε υπηρεσίες και ιδρύματα. 

7) Την υπογραφή συμβάσεων μέχρι του ποσού πέντε εκατομμύρια 
(5.000.000) δραχμές. 

Άρθρο 4 

Αρμοδιότητα προσυπογραφής και παραπομπής στο Αρχείο 

1. Οι εξουσιοδοτούμενοι για υπογραφή πράξεων, σύμφωνα με τα 
προηγούμενα άρθρα, προσυπογράφουν και όλες τις πράξεις που αναφέ- 
ρανται σε θέματα αρμοδιότητάς τους που η τελική απόφαση ανήκει σε 
ανώτερα κλιμάκια. 

Σε περίπτωση διαφωνίας οφείλουν να διατυπώσουν τις αντιρρήσεις 
τους. 'Οταν λείπει αυτή η διατύπωση λογίζεται ότι συμφωνούν με το πε¬ 
ριεχόμενο του εγγράφου. Κανένας υπάλληλος δεν έχει το δικαίωμα να 
αρνηθεί τη σύνταξη οποιοσδήποτε εγγράφου που διατάχθηκε από τον 
άμεσο προϊστάμενό του. 

2. Οι αρμόδιοι υπογραφής παραπέμπουν στο Αρχείο τις υποθέσεις 
που ολοκληρώθηκαν ή που δεν απαιτούν ενέργεια. 

Άρθρο 5 

Άσκηση από τον Υπουργό εξουσίας υπογραφής που έχει μεταβιβασθεί 

Ο Υπουργός δικαιούται πάντοτε να ασκήσει ατομικά, χωρίς άλλη 
διατύπωση, τηχ εξουσία υπογραφής που έχει μεταβιβασθεί με την από¬ 
φαση αυτή. 

Άρθρο 6 

Εξαίρεση μεταβίβασης αρμοδιότητας υπογραφής.. 

Από την μεταβιβαζόμενη με τα προηγούμενα άρθρα εξουσία υπογρα¬ 
φής, εξαιρούνται τα θέματα που έχουν ευρύτερη σημασία και που επηρε¬ 
άζουν τη γενικότερη πολιτική του τομέα τους-τα οποία προσυπογράφο¬ 
νται και προωθούνται στο ανώτερο κλιμάκιο. 

Άρθρο 7 

Τελικές και καταργητικές διατάξεις 

1. Σε κάθε περίπτωση έκδοσης πράξης σύμφωνα με τα προηγούμενα 
άρθρα μνημονεύονται στο προοίμιό της η απόφαση αυτή. 

2. Οι εξουσιοδοτούμενοι με την απόφαση αυτή να υπογράφουν «Με 
εντολή Υπουργού» μπορούν να ενημερώνουν τα ανώτερα υπηρεσιακά 
κλιμάκια για κάθε σοβαρό, κατά την κρίση τους, θέμα ή να προωθούν 
για υπογραφή ανάλογες πράξεις. 

3. Από την ισχύ της απόφασης αυτής καταργείται κάθε προηγούμενη 
που ρυθμίζει το ίδιο θέμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-♦- 

Αριθ. 4303 (5) 

Μεταβίβαση αρμοδιοτήτων στο Γενικό Γραμματέα και στους Προϊστα¬ 
μένους Διευθύνσεων και Τμημάτων της Γενικής ΓραμματείάςΆάί- 

κής Επιμόρφωσης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 18 του Ν. 1320/83 (Φ.Ε.Κ. 6 τ.Α') 
«πρόσληψη στο δημόσιο τομέα και άλλες διατάξεις». 

2. Τις διατάξεις των άρθρων 16 και 29 του Ν. 1558/85 «Κυβέρ¬ 
νηση και Κυβερνητικά όργανα» (Φ.Ε.Κ. 137 τ.Α'). 

3. Το Π.Δ. 132/1989 «Διάρθρωση και αρμοδιότητες των υπηρε¬ 
σιών της Γενικής Γραμματείας Λαϊκής Επιμόρφωσης (Γ.Γ.Λ.Ε.) του 
Υπουργείου Πολιτισμού (Φ.Ε.Κ. 64 τ.Α'), αποφασίζουμε: 

Μεταβιβάζουμε στο Γενικό Γραμματέα και στους Προϊσταμένους Δ/ 


νσεων και Τμημάτων της Γενικής Γραμματείας Λαϊκής Επιμόρφωσης 
του Υπουργείου Πολιτισμού τις παρακάτω αρμοδιότητες: 

Άρθρο 1 

Στο Γενικό Γραμματέα αναθέτουμε την υπογραφή με εντολή Υπουρ¬ 
γού των παρακάτω θεμάτων: 

1. Προκηρύξεις, διενέργειες διαγωνισμών, προμηθειών και εκτέλε¬ 
σης έργων και εν γένει πράξεις και αποφάσεις ανάληψης, έγκρισης, διά¬ 
θεσης και αναγνώρισης κάθε φύσης δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό είναι ανώτερο από 
5.000.001 και μέχρι δρχ. 50.000.000. 

2. Έγγραφα προς Υ.Ε.Ε. για τη μεταβίβαση πιστώσεων, του τακτι¬ 
κού προϋπολογισμού με επιτροπικά εντάλματα, όταν το ποσό είναι από 
5.000.001 μέχρι 50.000.000 δρχ. 

3. Προκηρύξεις, πράξεις και αποφάσεις διενέργειας διαγωνισμών, 
κατακύρωσης αυτών και ανάθεση ή απ’ ευθείας ανάθεσης μελετών 
εκτέλεσης έργων, καθώς και αποφάσεις έγκρισης ή τροποποίησης αυ¬ 
τών και προμηθειών, από το πρόγραμμα Δημοσίων Επενδύσεων για 
αντικείμενο προϋπολογισμού δαπάνης κατώτερο από 50.000.000 δρχ. 

4. Αποφάσεις καθορισμού αμοιβών μελετών έργων και αποφάσεις 
έγκρισης δαπανών από το πρόγραμμα δημοσίων επενδύσεων, όταν το 
ποσό είναι από 10.000.001 μέχρι 50.000.000 δρχ. 

5. Αποφάσεις απ’ ευθείας ανάθεσης έργου ή μελέτης ή προμήθειας 
όταν γίνεται κατά παρέκκλιση των διατάξεων και το ποσό δεν είναι ανώ¬ 
τερο από 5.000.000 δρχ. 

6. Προτάσεις προς το Υπουργείο Οικονομικών για μεταφορά πιστώ¬ 
σεων από τον τακτικό προϋπολογισμό της Γ.Γ.Λ.Ε., σε προϋπολογισμό 
άλλου Υπουργείου ή από φορέα και Κ.Α. της Γ.Γ.Λ.Ε. σε άλλο φορέα 
κάι Κ.Α. της Γ.Γ.Λ.Ε. όταν το ποσό είναι από 3.000.001 μέχρι 
20.000.000 δρχ. 

7. Αποφάσεις συγκρότησης επιτροπών διενέργειας διαγωνισμών 
προμηθειών, παραλαβής υλικών ή έργων και εκτέλεσης έργων ή εργα¬ 
σιών. 

8. Εγκύκλιοι προς τις Ν.Ε.Λ.Ε. με οδηγίες που αφορούν στην εύ¬ 
ρυθμη λειτουργία της Λαϊκής Επιμόρφωσης. 

9. Άποφάσεΐς συγκρότησης επιτροπών για τη διεκπεραίωση συγκε¬ 
κριμένου έργου αρμοδιότητας Γ ενικής Γ ραμματέίας Λαϊκής Επιμόρφω¬ 
σης. 

10. Αποφάσεις μετακίνησης μονίμων, με σύμβαση ή αποσπασμένων 
υπαλλήλων στη Γ.Γ.Λ.Ε. εκτός έδρας, για εκτέλεση υπηρεσίας, στο 
εσωτερικό ή στο εξωτερικό και αποφάσεις καθ’ υπέρβαση ημερών. 

11. Έγγραφα με τα οποία διαβιβάζονται στο Υπουργείο Εργασίας οι 
αιτήσεις της Ε.Ο.Κ. 

12. Αποφάσεις προκηρύξεων για πρόσληψη προσωπικού με ανάθεση 
έργου. 

13. Έγκριση καταβολής αποζημίωσης του άρθρου 21 παρ. 13 του 
κανονισμού Λ.Ε. σε επιμορφωτές που μετέχουν σε πειραματικά επιμορ¬ 
φωτικά προγράμματα. 

14. Έγγραφα με οδηγίες για την οργάνωση σεμιναρίων επιμόρφω¬ 
σης επιμορφωτών. 

15. Αποφάσεις ορισμού επιτροπών για την επιλογή ειδικών επιμορ- 
φωτών. 

16. Αποφάσεις ορισμού επιτροπών παραλαβής εργασιών και έργων 
από άτομα που εργάζονται στη Γ.Γ.Λ.Ε. με σύμβαση έργου. 

17. Χορήγηση εκπαιδευτικών αδειών για το εσωτερικό και εξωτε¬ 
ρικό. 

18. Χορήγηση κανονικών και αναρρωτικών αδειών στους προϊστα¬ 
μένους των Διευθύνσεων της Γ.Γ.Λ.Ε. 

■ 19. Έγκριση παρέκλισης από τα προγράμματα μάθησης Λαϊκής 

Επιμόρφωσης καθώς και έγκριση πειραματικών επιμορφωτικών προ¬ 
γραμμάτων. 

20. Έγκριση παραπομπής ενηλίκων σε εξετάσεις για την απόκτηση 
απολυτηρίου Δημοτικού Σχολείου κατά παρέκκλιση του Ν.Δ. 79/73. 

21. Απαντήσεις σε αναφορές πολιτών συλλόγων κ.λπ. για θέματα 
που ρυθμίζονται με αμφισβητούμενο τρόπο από τις κείμενες διατάξεις ή 
στρέφονται κατά συγκεκριμένων υπηρεσιακών οργάνων. 

22. Ερωτήματα προς το Νομικό Σύμβουλο Διοίκησης. 

23. Εντολή διενέργειας διαχειριστικού ελέγχου. 

24. Έγκριση για την έκδοση κάι εκτύπωση από τη Γ.Γ.Λ.Ε. επιμορ¬ 
φωτικών βιβλίων και λοιπών εντύπων. 

25. Καθορισμός των δημοσίων υπηρεσιών που δικαιούνται να πραγ¬ 
ματοποιηθούν κρατικές υπεραστικές τηλεφωνικές συνδιαλέξεις μέσω 

Ο.Τ.Ε. 

26. Έγκριση εγκατάστασης τηλετύπων (ΤΕΛΕΞ) στη Κ.Υ. της Γε¬ 
νικής Γραμματείας Λαϊκής Επιμόρφωσης και στις Ν.Ε.Λ.Ε. 

Άρθρο 2 

Στους προϊσταμένους των Διευθύνσεων αναθέτουμε την υπογραφή 
«με εντολή Υπουργού» των παρακάτω θεμάτων: 

1. Προκηρύξεις διενέργειας διαγωνισμών προμηθειών και εκτέλεσης 
έργων και εν γένει πράξεις και αποφάσεις ανάληψης, έγκρισης, διάθε¬ 
σης και αναγνώρισης κάθε φύσης δαπάνης ή μεταβίβασης πίστωσης 
από τον τακτικό προϋπολογισμό όταν το ποσό είναι από 1.000.001 μέ¬ 
χρι 5.000.000 δρχ. 

2. Προτάσεις προς το Υπουργείο Οικονομικών για τη μεταφορά πι¬ 
στώσεων από τον τακτικό προϋπολογισμό της Γ.Γ.Λ.Ε. σε προϋπολογι¬ 
σμό άλλου Υπουργείου ή από φορέα και Κ.Α. της Γ.Γ.Λ.Ε. σε άλλο φο¬ 
ρέα και Κ.Α. της Γ.Γ.Λ.Ε. όταν το ποσό είναι μέχρι 3.000.000 δρχ. 

3. Έγγραφα προς την Υ.Ε.Ε. για τη μεταβίβαση πιστώσεων του τα¬ 
κτικού προϋπολογισμού με επιτροπικά εντάλματα όταν το ποσό δεν είναι 
ανώτερο από 5.000.000 δρχ. 

4. Αποφάσεις καθορισμού αμοιβών μελετών έργων και αποφάσεις 
εγκρίσεων δαπανών από το πρόγραμμα δημοσίων επενδύσεων όταν το 
ποσό είναι μέχρι 10.000.000 δρχ. 

5. Υπογραφή συμβάσεων για θέματα Δημοσίων Επενδύσεων που 
έχει εκδοθεί σχετική απόφαση ανάθεσης, ανεξάρτητα από το ύψος του 
ποσού. 

6. Έγγραφα προς το Υπουργείο Οικονομικών για την αύξηση του 
διαθέσιμου ποσοστού πιστώσεων. 

7. Υπογραφή κάθε είδους συμβάσεων προμηθειών, μισθώσεων και 
εκτέλεσης έργου. 

8. Έκδοση και παράταση ενταλμάτων προπληρωμής ανεξάρτητα 
από το ύψος ποσού. 

9. Ορισμός ή αντικατάσταση υπολόγων διαχειριστών. 

10. Ορκωμοσία υπαλλήλων που διορίζονται στη Γ.Γ.Λ.Ε. καθώς και 
αποδοχή παραίτησης αυτών. 

11. Αποφάσεις καθορισμού αποδοχών, χορήγησης χρονοεπιδόμα- 
τος, μισθολογικών κλιμακίων και κατάταξης σε κλιμάκια στους μονί¬ 
μους και με σύμβαση υπαλλήλους της Γ.Γ.Λ.Ε. , 

12. Αποφάσεις μονιμοποίησης υπαλλήλων της Γ.Τ.Λ.Ε. 

13. Έγγραφα που απευθύνεται στα Υπηρεσιακά και Πειθαρχικά 
Συμβούλια και αφορούν θέματα υπηρεσιακής κατάστασης των υπαλλή¬ 
λων της Γ.Γ.Λ.Ε. 

14. Χορήγηση αναρρωτικών αδειών στους προϊσταμένους των τμη¬ 
μάτων της Γ.Γ.Λ.Ε. και χορήγηση κανονικών αδειών στους μονίμους 
υπαλλήλους ανεξαρτήτως βαθμού, καθώς και στους υπαλλήλους με 
σύμβαση. 

15. Πληρωμή αποζημίωσης για τη μη χορήγηση κανονικής άδειας. 

16. Χορήγηση οπτικοακουστικών επιμορφωτικών μέσων στις 
Ν.Ε.Λ.Ε. 

17. Στεγαστικά θέματα στις Ν.Ε.Λ.Ε. και Κ.Ε. 

18. Κατανομή εξοπλισμού στις Ν.Ε.Λ.Ε. και Κ.Ε. 

19. Καθορισμός ανωτάτου ορίου τηλεφωνικών συνδιαλέξεων και κα¬ 
ταλογισμός υπέρβασης επιτρεπομένου ανωτάτου ορίου τηλεφωνικών 
συνδιαλέξεων. 

20. Παροχή πληροφοριακών στοιχείων προς ΣΤΕ, Ελεγκτικό Συνέ¬ 
δριο και λοιπά Διοικητικά δικαστήρια. 

21. Έγγραφα για παροχή πληροφοριών σχετικών με τη λειτουργία 
της Λαϊκής Επιμόρφωσης προς ιδιώτες, συλλόγους κ.λπ. 

22. Αποφάσεις απόλυσης υπαλλήλων λόγω τριακονταπενταετίας ή 
ορίου ηλικίας. 

23. Υπογραφή συμβάσεων πρόσληψης προσωπικού μέ σχέση εργα¬ 
σίας ιδιωτικού δικαίου. 

24. Έγκριση εγκατάστασης τηλεφωνικής σύνδεσης στις.Ν.Ε.Λ.Ε... 

25. Έγγραφα με τα οποία αποστέλλεται έντυπο υλικό στις Ν.Ε.Λ.Ε. 

26. Βεβαιώσεις στα μέλη των Σ.Λ.Ε., τους Υπευθύνους Κέντρων και 


τους Επιμορφωτές, ότι παρακολούθησαν σεμινάρια στη Κ.Υ. της Γενι¬ 
κής Γραμματείας Λαϊκής Επιμόρφωσης. 

Άρθρο 3 

Στους προϊσταμένους των τμημάτων αναθέτουμε την υπογραφή «με 
εντολή Υπουργού» των παρακάτω θεμάτων: 

1. Προκηρύξεις διενέργειας διαγωνισμών προμηθειών και εκτέλεσης 
έργων και εν γένει πράξεις και αποφάσεις ανάληψης, έγκρισης, διάθε¬ 
σης και αναγνώρισης κάθε φύσεως δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό δεν είναι ανώτερο από 
1.000.000 δρχ. 

2. Έγγραφα για ατελή εισαγωγή εξοπλιστικών μέσων και οργάνων. 

3. Έγγραφα για την έκδοση αεροπορικού εισιτηρίου για τις μετακι¬ 
νήσεις στο εσωτερικό ή εξωτερικό των υπαλλήλων της Γ.Γ.Λ.Ε. 

4. Έγγραφα με τα οποία κοινοποιούνται πίνακες προακτέων και οι 
πίνακες του άρθρου 8 του Ν. 1586/86. 

5. Έγγραφα με τα οποία διαβιβάζονται οι συνταξιοδστικοϊ φάκελλοι 
στην Υπηρεσία Συντάξεων. 

6. Έγγραφα με τα οποία διαβιβάζονται προκηρύξεις ή περλήψεις 
πράξεων στις εφημερίδες για δημοσίευση. 

7. Τις εντολές δημοσίευσης στην Εφημερίδα της Κυβέρνησης περιλή¬ 
ψεων αποφάσεων και λοιπών πράξεων. 

8. Τη βεβαίωση της ακρίβειας των αντιγράφων που εκδίδονται. 

9. Έγγραφα προς τις Πρωτοβάθμιες, Δευτεροβάθμιες και ειδικές 
Υγειονομικές Επιτροπές. 

10. Κοινοποίηση διορισμού και βεβαίωση ανάληψης υπηρεσίας. 

11. Χορήγηση αδειών κυήσεως και λοχείας, καθώς και χορήγηση 
αναρρωτικών αδειών. 

12. Χορήγηση βεβαιώσεων στους υπαλλήλους για την υπαλληλική 
τους ιδιότητα, την υπηρεσιακή κατάσταση και τις αποδοχές τους. 

13. Έγγραφα προς την Υ.Ε.Ε. για τη χορήγηση βεβαίωσης για την 
ύπαρξη σχετικής πίστωσης στον προϋπολογισμό της Γ.Γ.Λ.Ε. 

14. Επισημείωση για τη θέση εγγράφων στο αρχείο της Γ.Γ.Λ.Ε. 

15. Επικύρωση της υπογραφής των υπαλλήλων της Γ.Γ.Λ.Ε. 

16. Θεώρηση των βιβλιαρίων υγείας. 

17. Απαντήσεις σε αναφορές πολιτών, συλλόγων κ.λπ. για θέματα 
που αντιμετωπίζονται με σαφείς διατάξεις. 

18. Έγγραφα που αφορούν στην έκδοση και ανανέωση διαβατηρίων. 

19. Έγγραφα προς την Τράπεζα της Ελλάδος για τη χορήγηση συ¬ 
ναλλάγματος για μετάβαση στο εξωτερικό. 

20. Εντολές χορήγησης υλικού για τις ανάγκες των τμημάτων της 
Γ.Γ.Λ.Ε. 

21. Αποφάσεις με τις οποίες εγκρίνονται άδειες άσκησης ιδιωτικού 
έργου χωρίς αμοιβή. 

22. Υπόμνηση εγγράφων, που έχουν εκδοθεί από ανώτερο Ιεραρχικά 
όργανο. 

23. Χορήγηση βεβαιώσεων σε ιδιώτες με βάση τα στοιχεία που 
υπάρχουν στην υπηρεσία. 

24. Έγγραφα προς το Εθνικό Τυπογραφείο για εκτυπώσεις, χορη¬ 
γήσεις φύλλων της Εφημερίδας της Κυβέρνησης και λοιπού εντύπου 
υλικού. 

25. Την επιστροφή εγγράφων που δεν υποβλήθηκαν στην υπηρεσία 
ιεραρχικά. 

26. Έγγραφα με τά οποία κοινοποιούνται εγκύκλιοι στις Ν.Ε.Λ.Ε. 

Άρθρο 4 

1. Αν δεν υπάρχει Γενικός Γραμματέας ή κωλύεται ή απουσιάζει, οι 
αρμοδιότητες ασκούνται από τον Υπουργό. 

2. Αν κωλύεται ή απουσιάζει ο Διευθυντής και ο νόμιμος αναπληρω¬ 
τής του, οι αρμοδιότητές του ασκούνται από τον καθ’ ύλη αρμόδιο τμη- 
ματάρχη. . 

3. Αν κωλύεται ή απουσιάζει ο προϊστάμενος τμήματος και ο νόμιμος 
αναπληρωτής του, οι αρμοδιότητές του ασκούνται από τον Προϊστάμενο 
Διεύθυνσής. 

4. Το αρμόδιο ανώτερο ιεραρχικό όργανο μπορεί κατά τη κρίση του 
να ζητά από το αρμόδιο κατώτερο ιεραρχικό όργανο να του προσκομίζει 
για υπογραφή έγγραφα, αποφάσεις κ.λπ. αν αυτό επιβάλλεται από ειδι¬ 
κούς λόγους. 

—Η-απόφαση-αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 

